कंपनी का दावा- फुल चार्ज पर 530 किलोमीटर चलेगी इलेक्ट्रिक कार, अगस्त में होगी लॉन्च
2023 C40 Recharge All Electric Crossover;  Features, Mileage And More On Dainik Bhaskar. वोल्वो इंडिया (Volvo India) ने आज (14 जून) भारतीय बाजार में 'वोल्वो C40 रिचार्ज' इलेक्ट्रिक कार को अनवील कर दिया है। कार एक बार फुल चार्ज करने पर 530 किलोमीटर चलती है।
वोल्वो इंडिया (Volvo India) ने आज भारत में 'वोल्वो C40 रिचार्ज' इलेक्ट्रिक कार को अनवील कर दिया है। कार एक बार फुल चार्ज करने पर 530 किलोमीटर चलती है। कंपनी के इंडियन लाइनअप में ये दूसरी प्योर इलेक्ट्रिक कार है। और XC40 रिचार्ज का ही कूपे स्टाइल वर्जन है।
कार के प्राइस अगस्त-2023 में बताए जाएंगे और इसी दौरान इसकी बुकिंग शुरू होगी। कार की डिलीवरी सितंबर से मिलेगी। प्रीमियम इलेक्ट्रिक व्हीकल सेगमेंट में वोल्वो C40 का मुकाबला हुंडई आयोनिक 5, किया EV6, BMW I4 और वोल्वो XC40 रिचार्ज से होगा। कंपनी ने C40 रिचार्ज EV को 8 कलर ऑप्शन के साथ पेश किया है। इनमें ब्लैक स्टोन, फ्यूजन रेड, थंडर ग्रे, फोजर्ड ब्लू, सिल्वर डाउन और क्रिस्टल व्हाइट, सेज ग्रीन और ओनेक्स ब्लैक शामिल है।
वोल्वो C40 रिचार्ज : परफॉरमेंस
वोल्वो C40 रिचार्ज का इंडियन वर्जन ट्विन मोटर्स के साथ आता है। ये ट्विन मोटर 408PS की पावर और 660NM का टार्क जनरेट करती है। यह ऑल-व्हील-ड्राइव वर्जन 4.7 सेकेंड में 0-100 किमी प्रति घंटे की रफ्तार पकड़ लेता है। इसकी टॉप स्पीड 180 किमी प्रति घंटा है।
ग्लोबल मार्केट में कार के साथ रियर-व्हील-ड्राइव और ऑल-व्हील-ड्राइव ऑप्शन मिलता है। इसके अलावा एक सिंगल मोटर भी मिलती है, जो 235bhp की पावर और 420Nm का टॉर्क जनरेट करती है। ये कार 7.4 सेकेंड में 0-100 किमी प्रति घंटे की रफ्तार पकड़ लेती है।
वोल्वो C40 रिचार्ज : बैटरी और रेंज
वोल्वो C40 रिचार्ज EV में 78kWh का लिथियम-आयन बैटरी बैटरी पैक दिया गया है, जिसे फुल चार्ज करने पर 530 किमी की ड्राइविंग रेंज का दावा किया गया है। कार को 150kW के DC फास्ट चार्जर से 10 से 80% तक चार्ज करने में 27 मिनिट लगेंगे। कार को 11kW के लेवल 2 चार्जर से फुल चार्ज होने में 7-8 घंटे लगते हैं।
वोल्वो C40 रिचार्ज : डिजाइन और डायमेंशन
वोल्वो C40 रिचार्ज अट्रैक्टिव और मॉर्डन है। कंपनी के सिग्नेचर स्टाइलिंग एलिमेंट्स मिलते हैं। इनमें बॉडी कलर्ड कवर्ड ग्रिल, प्रोजेक्टर LED हेडलैंप, 19 इंच के डायमंड कट अलॉय व्हील, डोर मिरर कवर्स, हाई-ग्लोस ब्लैक साइड विंडो ट्रिम, प्रोटेक्टिव UV कोटिंग के साथ लेमीनेटेड पेनारॉमिक रूफ, प्रोटेक्टिव कैप किट, मैट टेक ग्रे और टिंटेड रियर विंडो आदि शामिल हैं।
कार की लेंथ 4,440 मिमी, विड्थ 1,910 मिमी और हाइट 1,591 मिमी है। केबिन में कई तरह के इंट्यूटिव फीचर्स और एम्बिएंट लाइटिंग दी गई हैं साथ ही लेदर सीट्स देखने को मिलती हैं।
वोल्वो C40 रिचार्ज : फीचर्स
वोल्वो C40 रिचार्ज EV में, कैबिन एयर क्लीनर, ऐप रिमोर्ट सर्विस, पिक्सल लाइट्स और हर्मन कार्डन प्रीमियम साउंड सिस्टम जैसे सेफ्टी फीचर्स दिए गए हैं। इसके अलावा इंटीरियर में एडजस्टेबल फ्रंट सीटें और 60:40 फोल्डेबल रियर सीटें मिलती है। कार के डेशबोर्ड पर 12 इंच का इंस्ट्रूमेंट पैनल और 9 इंच का सेंटर डिस्प्ले मिलेगा, जिसमें गूगल असिस्टेंट, गूगल मैप्स और गूगल प्ले स्टोर सहित बिल्ट-इन गूगल ऐप्स और सर्विस मिलेंगी।
वॉल्वो C40 रिचार्ज : सेफ्टी फीचर्स
C40 रिचार्ज को 2022 यूरो NCAP ने 5 स्टार सेफ्टी रेटिंग दी है, जो इसे सबसे सेफ कारों में से एक बनाता है। इसके अलावा कार में 360 डिग्री पार्किंग व्यू, रिवर्स पार्किंग असिस्टेंट, ब्लाइंड स्पॉट इंफॉर्मेशन सिस्टम (BLIS) क्रॉस-ट्रैफिक अलर्ट, लेन-कीपिंग असिस्ट और इमरजेंसी ब्रेकिंग जैसे सेफ्टी फीचर्स मिलते हैं।
